Cesta II. triedy 511 (Slovensko)

Cesta II. triedy 511 je cesta II. triedy na Slovensku, ktorá na svojej dĺžke  spája Partizánske a Hurbanovo v miestnej časti Pavlov Dvor. Prechádza cez trenčiansky a nitriansky kraj. V súčasnosti sa cesta mimoúrovňovo križuje s R1 pri Tesárskych Mlyňanoch a v budúcnosti možnosť spojenia s R7 pri Dvoroch nad Žitavou.

Priebeh
Trenčiansky kraj
Začiatok II/511 sa nachádza na križovatke ciest I/64 a III/1762 v Partizánskom, odkiaľ pokračuje do obce Veľké Uherce, kde sa križuje s III/1764 a prechádza do zlatomoraveckého okresu v nitrianskom kraji.

Nitriansky kraj
V okrese Zlaté Moravce prechádza II/511 okrajom obce Skýcov, kde križuje III/1750, v Topoľčiankach pokračuje križovatkami s III/1620, III/1614, III/1622 a III/1624. V Zlatých Moravciach tvorí II/511 hlavný ťah, ktorý napája mesto na I/65 a R1. Okrem toho sa tu križuje s III/1661, III/1624, III/1625 a III/1626. Ďalej cesta pokračuje križovatkou s I/65, v Tesárskych Mlyňanoch sa križuje s III/1582 a križovatkou s III/1630 pokračuje do okresu Nitra.

V nitrianskom okrese sa prvá križovatka nachádza v Novej Vsi nad Žitavou s III/1673. Vo Vrábľoch sa križuje s I/51, III/1657 a prechádza do novozámockého okresu.

V novozámockom okrese sa II/511 najskôr križuje s III/1490 a III/1493 v Mani, pri Šuranoch s II/580. V Bešenove sa nachádza križovatka s III/1527, nasleduje križovanie s III/1492, v Dvoroch nad Žitavou s I/75 a križovatkou s III/1491 prechádza do okresu Komárno.

V komárňanskom okrese sa II/511 najskôr križuje s II/509 asi  pred obcou Bajč a asi  od tejto križovatky sa napája na I/64.

 Zaujímavosť 
Táto cesta je spomenutá v piesni od slovenskej skupiny IMT Smile s názvom Cesty II. triedy. Na základe inšpirácie touto skladbou vytvoril časopis auto motor a šport cestopis po cestách II. triedy, ktorý uverejnil v čísle 10/2020.

Zdroj
 Miestopisný priebeh cestných komunikácií (Slovenská správa ciest)

511